Gladsaxe, den 20.3.2025

Cyklistforbundet Gladsaxe afdeling

Generalforsamling den 18. marts 2024

Der deltog 9 personer i generalforsamlingen (heraf 4 bestyrelsesmedlemmer).

1. Valg af dirigent og referent

Dirigent: Peter Bo Nielsen

Referent: Ole Dam Mortensen

2. Bestyrelsens beretning

Peter Bo Nielsen orienterede om den nye Trafik- og Mobilitetsplan, herunder at planens indsatser er helt utilstrækkelige i forhold til planens ellers udmærkede målsætninger. Dette var i øvrigt hovedtemaet for afdelingens møde med TTU i august 2024.

Peter Bo Nielsen orienterede desuden dels om afdelingens høringssvar til Lokalplanforslag 256 for Mørkhøj Bygade, dels om stiforbindelser til Mørkhøj Erhvervsområde, hvoraf to nu er forbedret efter længerevarende pres fra Cyklistforbundet, og dels om samarbejde med forvaltningen om letbaneforpladser.

Martin Plantener Jensen orienterede om projektet for Søborg Hovedgades ombygning og forskønnelse.

Inger Plum orienterede om arbejdet i Det Grønne Råd, herunder især om forslag til etablering af ”Cykelbibliotek” i stil med det, der findes i Roskilde. Inger Plum orienterede desuden dels om afdelingens arbejde med at reducere antallet af bomme i kommunen og dels om to boligsociale indsatser, der er under forberedelse (et i Værebro Park om klargøring af cykler og et om cykelleg).

Bestyrelsens beretning blev godkendt.

3. Regnskab

Ole Dam Mortensen fremlagde det reviderede regnskab for 2024. De samlede udgifter beløb sig til 1.205 kr., heraf 1.133 kr. til mødeomkostninger for bestyrelsesmøder og 72 kr. til generalforsamlingen i 2024. Alle udgifter er betalt af hovedforbundet.

Regnskabet blev godkendt.

Fredrik Christian Bach Sørensen (Grøn Guide i Gladsaxe) nævnte, at foreninger i Gladsaxe har mulighed for at søge om puljemidler til aktiviteter.

4. Indkomne forslag

Intet.

5. Valg af bestyrelse og suppleanter

 Peter Bo Nielsen og Martin Plantener Jensen blev genvalgt til bestyrelsen for en toårig periode. Jens Holm Madsen trådte ud af bestyrelsen og blev erstattet af Takanori Saki. De øvrige bestyrelsesmedlemmer (Inger Plum og Ole Dam Mortensen) var ikke på valg.

Hans Henrik Jensen blev valgt som suppleant.

6. Valg af revisor og revisorsuppleant

Knud Lambaa blev genvalgt som revisor.

Karsten R. Møller blev genvalgt som revisorsuppleant.

7. Valg af delegerede til landsmødet

Inger Plum og Takanori Saki blev valgt som afdelingens delegerede til landsmødet.

8. Fremtidig virksomhed

Vi planlægger at afholde et vælgermøde på Hovedbiblioteket den 28. oktober (i stil med det vi gennemførte for 4 år siden).

Den ny kommuneplan er i høring frem til slutningen af april. Vi forventer at udarbejde høringssvar.

Vi holder møde med forvaltningen i starten af april om ankomstzoner til skoler. Gladsaxe Skole er i første omgang valgt som pilotprojekt.

Øvrige igangværende sager tager vi op med forvaltningen på et møde i maj måned, hvor der formentlig er ansat en ny chef for Trafik og Mobilitet.

Det blev foreslået, at afdelingen bliver mere aktiv i Gladsaxedagen.

9. Eventuelt

Intet.